kardosdrur/scandi-wiki huggingface dataset:
Roza Nagajeva

Roza Nagajeva (også Roza Nagaeva; russisk: Нагаева; – 2004) var en kvindelig tjetjensk selvmordsterrorist (shahidka) der den 1. september 2004 deltog i et terrorangreb mod en skole i byen Beslan i den sydrussiske republik Nordossetien, hvor over 1.200 personer blev taget gidsler og mindst 334 døde, her iblandt 188 børn. Roza døde selv i løbet af den tre dage lange gidselaktionen.

Roza var først fejlagtigt sat i forbindelse med terrorangrebet i Rizhskaja der skete dagen før angrebet i Beslan, men dette blev revideret efter nærmere retsmedicinske undersøgelser.

I Beslan var Roza en af to kvindelige selvmordsbombere som del af i alt 32 gidseltagere. Den anden kvinde var hendes tidligere sambo Marijam Taburova. Under angrebet bar de begge bombebælter. De eksploderede begge den første dag, sandsynligvis var hun blevet sprængt i luften ved fjernkontrol af angrebets leder, der var utilfreds med kvindernes højlydte kritik af målet for aktionen var børn – alternativt detoneredes Nagajevas bombebælte ved et uheld. Ved eksplosionen blev også flere af gidslerne dræbt og andre invalideret. Roza blev identificeret ved hjælp af DNA prøver.

Rozas søster Amanta var også selvmordsterrorist, der ved en selvmordsaktion sprængte et russisk Tupolev Tu-134 passagerfly i luften, hvorved 43 personer blev dræbt (Russisk flyterror i august 2004). Amanta var 26 og Roza 24 år, da de døde i august 2004. En tredje søster Amina, storesøster til både Amanta og Roza forblev i Tjetjenien.

Roza var født i den tjetjenske landsby Kirov-Urt. Optil angrebet havde hun boede i Tjetjeniens hovedstad Grosnij i en lejlighed sammen med søsteren Amanta, Marijam Taburova og Satsita Dzhbirkhanova (som sprængte det andet fly i luften i flyangrebet hvor også søsteren Amanta deltog) samt hendes mor og tante. Sammen med sin søster havde hun en bod på det lokale marked hvor de solgte tøj, sko og andre ting de importerede fra Azerbaijan. Kvindelige tjetjenske selvmordsbombere betegnes ofte som "sorte enker", men hverken Roza eller hendes søster Amanta, var teknisk set enker. I stedet var de blevet skilt og forladt fra deres mand da de begge var sterile og ikke kunne få børn, en "dybt stigmatiserende defekt i tjetjensk kultur".

Se også 
 Terrorangrebet i Beslan
 Amanta Nagajeva

Fodnoter

Eksterne henvisninger 
 From Dismal Chechnya, Women Turn to Bombs, The New York Times, 10. september 2004 
 Billede af Amanta Nagajeva  
 Amanta Nagayeva, 4. april 2007 

Personer fra Tjetjenien
Terrorister
Gidseltagere fra terrorangrebet i Beslan
Tjek fødselsår
Pro Bowl

Pro Bowl er en kamp i professionel amerikansk fodbold, med deltagelse af to hold sammensat af de bedste spillere fra de to halvdele af NFL – AFC og NFC. Spillerne udvælges ved afstemning blandt NFL-trænere, NFL-spillere og fans; hver gruppe har en tredjedel stemmevægt, og fans stemmer via NFL's officielle hjemmeside. Kampen har siden 1980 fundet sted i Honolulu i Hawaii hvert år i februar, kort efter Super Bowl. Dog undtaget er Pro Bowl 2010, der blev spillet på Sun Life Stadium, Miami en uge før Super Bowl XLIV.
Traditionen med en kamp med udvalgte hold af de bedste spillere startede i 1939 med et "Pro All-Star Game" i Los Angeles mellem New York Giants og et hold af spillere fra andre hold både i og udenfor NFL. 

Sportsarrangementer inden for amerikansk fodbold
Mermaid Bowl XIX

Mermaid Bowl XIX var den 20. danske finale i amerikansk fodbold, og den 19. Mermaid Bowl.

Kampen endte med, at Razorbacks genvandt mesterskabet, ved at slå Monarchs med 32-20.

Eksterne henvisninger 
"Razorbacks genvandt DM"  på DAFF's hjemmeside
"Razorbacks genvandt Mermaid Bowl på Farum Park" på Politikens hjemmeside
"Razorbacks genvandt DM"  på Ekstra Bladets hjemmeside
"Mermaid Bowl XIX"  på Triangle Razorbacks' hjemmeside

Amerikansk fodbold i Danmark
Østerbro (flertydig)

Østerbro er navne på bydele eller veje lige uden for bykernen i flere danske byer.

 Østerbro – Samlebetegnelse for to københavnske bydele
 Indre Østerbro – administrativ bydel i København (2002-2007) og det klassiske og ældste Østerbro
 Ydre Østerbro – administrativ bydel i København (2002-2007), det nyere Østerbro
 Østerbro (Aalborg) – gade i Aalborg
 Østerbro (Odense) – gade og bydel i Odense
Karakoram

Karakoram også Karakorum (Kinesisk skrift: 喀喇昆仑山脉, pinyin: Kelakunlunshanmai) (Tyrkisk: "sort sten") er en bjergkæde i Himalaya, som strækker sig over grænserne for Pakistan, Folkerepublikken Kina og den Indisk-besatte del af Kashmir. K2 er det højeste bjerg i Karakoram-kæden og det næsthøjeste i verden.

Se også 
 Karakoram Highway

 
Bjerge i Asien
Himalaya
Heavyliftskib

Heavyliftskibe er konstrueret til at transportere store tunge genstande til søs.
Skibene er karakteriseret ved at have store lastrum og store vejrdæk uden dækshuse eller lignende, der ville kunne genere en last.
Et heavyliftskib eller sværgodsskib lastes ved at:
 Løfte gods om bord – LO/LO (Lift on / lift off)
 Køre gods om bord – RO/RO (Roll on / roll off)
 Sejle gods om bord – SO/SO (Sail on / sail off)

Gods der transporteres med Heavyliftskibe kommer typisk fra olie- og gasindustrien, offshoreindustrien og den kemiske industri.
Gods kan fx være:
 Kemisk reaktor
 Boreplatform
 Gasturbine
 Lokomotiv

Skibstyper
Robert Hunter

Robert Hunter kan henvise til:
 Robert Hunter (cykelrytter), sydafrikansk cykelrytter
 Sir Robert Hunter (miljøaktivist), en af grundlæggerne af National Trust
 Robert Hunter (manager), manager for Millwall F.C. fra 1919 til 1933
 Robert Hunter (sanger), tekstforfatter for blandt andet Grateful Dead
 Robert Hunter (roer), canadisk roer
Operaballet

Wien Operabal er en årlig begivenhed, der spiller sig ud i Wiener Staatsoper torsdagen efter askeonsdag. Sammen med Nytårskoncerten er operaballet en af højdepunkterne i karnevalssæsonen i Wien. Påklædningsanvisninger påbyder kjole og hvidt for herrerne og lange aftenkjoler for damerne. Omkring 5000 mennesker deltager i festlighederne.

Hvert år bliver salen i Wiener Staatsoper ændret til en stor festsal. På aftenen for begivenheden bliver stolerækkerne fjernet, og et nyt gulv i højde med scenen bliver bygget.

Den østrigske forretningsmand Richard Lugner har fået kendte mennesker til at gæste ballet. Blandt dem kan Sophia Loren, Geri Halliwell, Carmen Electra, Pamela Anderson og, i 2007, Paris Hilton nævnes. Public service-kanalerne ORF og BR sender live fra ballet i flere timer hvert år.

Historie 
Operaballet blev holdt for første gang i 1936, men blev suspenderet under 2. verdenskrig. Efter krigen blev begivenheden genoptaget og har været holdt hvert år siden med undtagelse af 1991, hvor det blev aflyst grundet Golfkrigen. Siden 2001 har Elisabeth Gürtler været organisator for Operaballet. I 2005 blev et rygeforbud indført ved operaballet. Førerhunde til blinde blev for første gang tilladt i 2007.

Relaterede emner 
I de seneste år har en såkaldt "Opernballdemo", der er en demonstration holdt af venstreorienterede aktivister på Ringstraße mod den slags kapitalisme, der, som demonstranterne ser det, repræsenteres af de typiske gæster ved operaballet, været holdt på samme nat som begivenheden finder sted. Der har i denne forbindelse været visse optøjer.

I 1995 publiserede den østrigske forfatter Josef Haslinger en roman med titlen Opernball i hvilken tusinder af mennesker bliver dræbt i et nynazistisk terror-angreb, der finder sted under begivenheden. Romanen er baseret på filmen Opernball fra 1998 af Urs Egger.

Det eneste bal, der officielt er forbundet med Wien Operabal er Dubai Operabal. Et lignende bal udspiller sig i New York City, men det er ikke tilknyttet ballet i Wien. Også i Zagreb og Kuala Lumpur findes nu udgaver af Wien Operabal.

Eksterne henvisninger 
 Billeder fra Opernballdemoer 2003 og 2004
 Historie og organisering af operaballet

Kultur i Wien
Daniel Bærenholdt

Daniel Bærenholdt (født den 13. november 1977) er en dansk fodboldspiller, hvis primære position er på midtbanen.

Spillerkarriere 
Midtbanespilleren har tidligere spillet for Køge Boldklub (indtil udgangen af 2005), IK Skovbakken, Herfølge Boldklub og Haslev FC.

Noter

Eksterne henvisninger 

Fodboldspillere fra Danmark
Fodboldspillere fra Køge Boldklub
Fodboldspillere fra Herfølge Boldklub
Musa og Bei-Alla Tsechojev

Musa Tsechojev og Bei-Alla Tsechojev var to brødre og gidseltagere der deltog i terrorangrebet i Beslan 1. september – 3. september 2004 i den sydrussiske republik Nordossetien. Over 1.200 børn og voksne holdt gidsler i tre døgn i en gidselaktion der endte i et blodbad; over 334 personer, heriblandt 188 børn blev dræbt, 700 andre blev sårede. De kom fra naborepublikken Ingusjien.
 Musa, som var 35 år ved angrebet, ejede den GAZ-66-lastbil som blev brugt til at fragte terroristerne og våben til skolen. Efter angrebet blev en tidligere nabo, den 16-årige Marina Korigova arresteret under mistanke om at have været involveret i angrebet, efter at hendes telefonnummer var blevet fundet i en af terroristernes mobiltelefoner. Politiet oplyste at hendes egen telefon viste at hun havde ringet mindst 16 gange til Musa i løbet af angrebet. Hun blev senere frigivet da det viste sig hun havde fået telefonen foræret efter terroraktionen var ovre
 Bei-Alla, som var 31 år ved angrebet, havde en tidligere dom for ulovlig våbenbesiddelse. Hans lig blev identificeret i november 2004.
En tredje bror, den 25 årige Hussein, blev interviewet af Nick Paton Walsh fra den engelske avis The Guardian. Onklen Magomed blev også interviewet.

Referencer 

Personer fra Ingusjien
Gidseltagere fra terrorangrebet i Beslan
Tjek fødselsår
Ragnar Granit

Ragnar Arthur Granit (født 30. oktober 1900 i Riihimäki i Finland, død 12. marts  1991 i Stockholm i Sverige) var en finsk videnskabsmand som fik Nobelprisen i fysiologi eller medicin i 1967 sammen med Haldan Keffer Hartline og George Wald. 

Granit fik sin eksamen i 1927 ved det medicinske fakultet ved Universitet i Helsinki i Finland.  Da Finland blev angrebet af Sovjetunionen i 1940 under vinterkrigen 1939–1940, søgte Granit i en alder af 40 år tilflugt og fredfyldte omgivelser til sine studier og forskning i nabolandets hovedstad Stockholm. 

Samme år fik Granit svensk statsborgerskab, som gjorde det muligt for ham at forsætte sit arbejde uden at bekymre sig om krigen i Finland. Granit var finsk patriot gennem hele livet. Efter den finsk-russiske krig havde Granit hjemme i både Finland og Sverige.

Granit sagde at hans Nobelpris ”tilhører Finland og Sverige fifty-fifty”.

Eksterne henvisninger 

 Ragnar Granit Foundation
 Ragnar Granit Institute at the Tampere University of Technology 
 Biography of Ragnar Granit at the Nobel Foundation site

Nobelprismodtagere i medicin
Videnskabsfolk fra Finland
Nobelprismodtagere fra Finland
Finere i 1900-tallet
Billings (Montana)

Billings er en amerikansk by og administrativt centrum i det amerikanske county Yellowstone County i staten Montana. Byen har  indbyggere.

Byen er opkaldt efter en søn af den første præsident for Northern Pacific Railroad, Parmley Billings.

Referencer

Ekstern henvisning 

Billings hjemmeside (engelsk)

Byer i Montana
Glasgow (Montana)

Glasgow er en amerikansk by og administrativt centrum for det amerikanske county Valley County i staten Montana. I 2000 havde byen et indbyggertal på .

Ekstern henvisning 
 Glasgows hjemmeside (engelsk) 

Byer i Montana
Lewistown (Montana)

Lewistown er en amerikansk by og administrativt centrum for det amerikanske county Fergus County i staten Montana. I 2000 havde byen et indbyggertal på .

Ekstern henvisning 
 Lewistowns hjemmeside (engelsk)

Byer i Montana
Hamilton (Montana)

Hamilton er en amerikansk by og administrativt centrum for det amerikanske county Ravalli County i staten Montana. I 2000 havde byen et indbyggertal på .

Ekstern henvisning
Billings hjemmeside (engelsk)

Byer i Montana
Baker (Montana)

Baker er en amerikansk by og v Fallon County i staten Montana. I 2000 havde byen et indbyggertal på .

Byer i Montana
Børn og voksne i kærlig krans

Sang omkring Juletræet, også kendt som Børn og voksne i kærlig krans efter den første linje, er en julesang, der stammer fra skuespillet Nøddebo Præstegård. 

Teksten er af Elith Reumert og musikken af J.P.E. Hartmann. Den blev skrevet og komponeret til skuespillet Nøddebo Præstegård,
der havde urpremiere 2. juledag 1888 på Folketeatret i København.

Referencer 

Julesange
Lyrskov

Lyrskov () er en landsby og kommune beliggede ved Arnholt Sø (Arnskov Sø) nord for Slesvig by i det centrale Sydslesvig. Administrativt hører kommunen under i Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i Arns Herred kommunefællesskab (Amt Arensharde). I kirkelig henseende hører Lyrskov historisk under Michaelis Sogn. Sognet lå i den danske periode indtil 1864 (størstedels) i Arns Herred (Gottorp Amt).

Geografi 
Lyrksov ligger ved overgangen til gesten, jorderne er sandede. I omegen findes hedestrækninger, men også moser og skovpartier.

Kommunen omfatter landsbyerne Lyrskov og Arnholt (også Arnskov, ty. Arenholz), lokaliteter Hermannssted (Hermannsort), Holpust, Hvilkro (Ruhekrug), Melby Hede (Melbyer Heide) samt Falkebjerg gods. Mens Arnholt ligger nord for Arnholt Sø, ligger Lyrskov syd for søen. Kommunegrænsen mod nord mod Bollingsted (Gammellund) markeres gennem Rubækken.

Historie 
Stednavnet Lyrskov er første gang dokumenteret i Heimskringla i 1200-tallet. Stednavnets første led betyder enten lyre eller er afledt af oldnordisk hlȳr (for kind, men også i betydningen varmt, mildt). Måske hentyder navnet som arealbetegnelse til stedets(flade) beliggenhed ved den østlige side af Arnholt Sø. Hlȳr betegner også forstavnssiden på et skib og den ene side af en ting. Arnholt er første gang dokumenteret 1268. Stednavnets første led er hentet fra Arnsbækken og blev senere anvendt for både landsbyen og herredet (Arns Herred). Det antages, at leddet Ar(n) betegnede tidligere en stor skovstrækning, der synes at have gået tværs over landet og som har efterladt flere spor i navnene som  Arrild ved Nørrebrarup, Arlå, Arlevad, Arnshoved og måske Arnfjolde og Arnæs. Arn selv er måske afledt af personnavnet glda. Aræld. Hermannsort/Hermannssted er første gang nævnt 1854, navngivning kan ikke efterspores.

På Lyrskov Hede blev der den 28. september 1043 udkæmpet et større slag mellem dansk-norske tropper og vendere. De dansk-norske tropper blev anført af kong under Magnus den Gode. Folkesagnet fortæller, at Olav den Hellige talte til ham i en drøm og forsikrede ham sin understøttelse under slaget.

Landsbyen skæres af Hærvejen. Det oprindelige vejforløb er kun delvis bevaret, efter at den nye forbundsvej B 76 blev anlagt i 1967. Ved Falkebjerg gods fandtes tidligere borganlægget Gammel Gottorp, som var i Slesvig-biskoppernes besiddelse.

Se også 
 Slaget på Lyrskov Hede

Billeder

Eksterne henvisninger 

 Lyrskov Kommune

Noter 

Byer i Kreis Slesvig-Flensborg
Sergej Krikaljov

Sergej Konstantinovitj Krikaljov (født 27. august 1958 i Leningrad, Sovjetunionen) er en sovjetisk/russisk kosmonaut, der blev udtaget til det sovjetiske rumprogram i 1985.

Kosmonauten 
Krikaljov har været med i en meget omtumlet og omtalt hændelse under en af sine rumfærder. Det var under den anden færd, da han befandt sig om bord på Mir. Han var oppe i rummet under Sovjetunionens sammenbrud. Da han fløj op, var han sovjet-borger, og da han landede var han borger i Rusland. Han er blevet udnævnt til den sidste borger i Sovjetunionen.

Til dato (2007) er Krikaljov med sammenlagt 804 dage den person, der har opholdt sig længst i rummet.

Familie 
Krikaljov er gift med Elena Jurijevna Terekhina, født 1956, og sammen har de datteren Olga Sergejevna Krikaljova, født 20. februar 1990. Hans forældre er faderen Konstantin Sergejevitsj Krikaljov, født 1932, og moderen Nadezhda Ivanova Krikaljova (pigenavn: Prokofeva) født 1931.

Eksterne henvisninger 
 Sergei Krikalyov – Russian cosmonaut  
 Biografi for Sergej Krikaljov NASA 
 S.P. Korolev Rocket and Space Corporation Energia  

Kosmonauter fra Sovjetunionen
Kosmonauter fra Rusland
Personer fra Sankt Petersborg
Yves Saint-Laurent (designer)

Yves Henri Donat Mathieu-Saint-Laurent (født 1. august 1936 i Oran i Algeriet, død 1. juni 2008 i Paris) var en fransk designer af modetøj. Han anses for en af de største i det 20. århundrede.

Han var søn af en forsikringsselskabsleder. Saint Laurent forlod hjemmet i en alder af 17 år for at arbejde for den franske designer Christian Dior. Efter Diors død i 1957 blev 21-årige Yves sat i spidsen for bestræbelserne på at redde huset Dior fra finansiel ruin. Han fortsatte hos Dior til 1960.

Efter et nervesammenbrud blev Saint Laurent løst fra Dior og startede sin egen virksomhed Yves Saint Laurent, finansieret af hans partner, Pierre Bergé. Parret skiltes i 1976, men fortsatte som forretningspartnere. Yves Saint Laurent blev overtaget af Gucci-gruppen 1. november 2002.

Yves Saint Laurents kollektioner kom til at afspejle kvindens forandrede rolle i samfundet; han skabte tøj til den selvstændige og ikke mindst selvsikre, erhvervsaktive kvinde. Hans mode var ikke ukontroversiel. Han fik bl.a. kritik i USA for sin 1971-kollektion, der var inspireret af 2. verdenskrigs Paris. Og da han lancerede parfumen Opium blev han anklaget for opmuntre til narkotikamisbrug.

Han viste sig kun sjældent offentligt og var psykisk syg i lange perioder.

Litteratur 
 Alice Rawsthorn, Yves Saint Laurent, Peter Asschenfeldts nye Forlag, 1998. .

Eksterne henvisninger 

 Pierre Bergé Yves Saint Laurent Foundation
 Yves Saint Laurent – Biografi 
 Yves Saint Laurent Web Site

Modeskabere fra Frankrig
Franskmænd i 1900-tallet
Franskmænd i 2000-tallet
Mårkær

Mårkær () er en landsby og kommune beliggende cirka 20 kilomter sydøst for Flensborg og 12 kilometer nord for Slien i det centrale Angel i Sydslesvig på vandskellet mellem Østersøen og Nordsøen. Administrativt hører kommunen under under Slesvig-Flensborg kreds i delstaten Slesvig-Holsten i det nordlige Tyskland. I kirkelig henseende hører landsbyen under Bøl Sogn. Sognet strakte sig over både Strukstrup Herred og Mårkær Herred (Gottorp Amt), da området tilhørte Danmark.

Byen opstod omkring Mårkær Kloster. På dansk findes også skrivemåden Maarkjær.

Geografi 
Arealanvendelsen i området er overvejende landbrug med spredt bebyggelse og skovstrækninger. Af skove kan nævnes den 22 ha store Bovstrup Skov (nord for Mårkær), den 19 ha store Eslingskov (Eslingholz, sydvest for Mårkær) og den 10 ha store Kønholtkjær (Köhnholtkjer, sydvest for Mårkær). Skovene fungerede som statsejede danske domæneskove, nu i delstatens eje. Dertil kommer skoven ved Abildbjerg (Appelberg) og Kisberdam (Kiesperdiek).

Til kommunen hører Abildbjerg (Appelberg), Bovstrup (Baustrup), Hjortmos(e) (Jordmoos), Horskobbel (Hosskoppeln), Kalvehave (Kälberhagen), Kisberdam (Kiesperdiek), Kræmmersten (Krämersteen), Langdel (Langdeel), Mølmark (Möllmark), Norge (Norwegen), Nykobbel (Niekoppel), Paddeborg (Pattburg), Skredstrup (Schrixdorf, angeldansk Skrejstrup), Smedegade (Schmiedestraße), Spending (Spenting) og Sverig (Schweden). Den nuværende kommune samarbejder på administrativt plan med andre kommuner i Sønder Brarup kommunefællesskab (Amt Süderbrarup).

Historie 
Kommunen blev dannet ved kommunalreformen i 1972 ved sammenlægningen af Mårkær-Vesterskov (Mohrkirchwesterholz) og Mårkær-Østerskov (Mohrkirchosterholz). 

Stednavnet er sammensat af -kær og mår eller glda. marth, Morth (oldnordisk mōr) for et skovområde. Mårkær var oprindelig en adelig gård, der 1365 tilhørte Emke Limbak, der havde oprettet de byer og bymarker Burtorpe (nu: Bovstrup) og Spending. Disse ejdedomme solgtes 1391 til den katolske Antoniterorden fra klostret i Tempzin/Meklenborg, der oprettede her i Angel et nyt kloster. Klosteret fik efterhånden flere besiddelser i egnen omkring Mårkær og i Ny Herred. Endnu 1536 opføres pateren til Mårkær blandt Hertugdømmet Slesvigs prælater. Efter reformationen blev klosteret i 1541 nedlagt og omdannet i kongelig domænegård. I 1778 blev gårdens ejdedomme samlet i det nyoprettede Mårkær Herred.

Stednavnet Kisberdam (Kiesperdiek) er første gang nævnt 1648. Navnet henføres til kirsebær. Kalvehave er første gang nævnt 1680 og referer til dyrnavnet kalv, måske var stedet landsbyens kalveeng. Forleddet Abild- i Abildbjerg står for et æbletræ, stedet opstod som kådnersted fra Skredstrup. Skredstrup henføres til personnavnet Skrik, måske af dan. skrige.

Eksterne henvisninger 

 Mårkær Kommune / Gemeinde Mohrkirch

Noter 

Byer i Angel
Byer i Kreis Slesvig-Flensborg
Alamogordo

Alamogordo er en amerikansk by og administrativt centrum i det amerikanske county Otero County i staten New Mexico. I 2000 havde byen et indbyggertal på .

Eksterne henvisninger 
 Alamogordos hjemmeside (engelsk)

Byer i New Mexico
The al-Islambouli Brigades

The al-Islambouli Brigades (også The al-Islambouli Brigades of al-Qaeda, Islambouli Brigades, Islambouli Brigade of Martyrs, Platoon of Marytr Khaled Islambouli, al-Islambouli Brigades, al-Qaeda Organization, Khalid al-Islambouli Brigades og en række andre aliaser) er en pakistanskbaseret islamisk terrororganisation med forbindelse til al-Qaeda. Gruppen er opkaldt efter egypteren Khalid al-Islambouli, som var den løjtnant der snigmyrdede den egyptiske præsident Anwar Sadat i 1981 (han blev dømt til døden og henrettet året efter). Angiveligt skulle gruppen al-Islambouli Brigades være ledet af Khalid al-Islamboulis yngre bror Muhammad Shawqi al-Islambouli.

Gruppen har påtaget sig ansvaret for en række diverse internationale terrorangreb
 En angreb mod den egyptiske ambassade i Islamabad, Pakistan den 19. november 1995. 17 døde, 60 sårede.
 Terrorangrebet i Avtozavodskaja: angreb i Moskvas metro, den 6. februar 2004, i Moskva, Rusland. 41 døde, 250+ sårede
 et (mislykket) angreb mod Pakistans finansminister Shaukat Aziz i juli 2004.
 Russisk flyterror i august 2004: det dobbelt flyangreb den 24. august 2004 i Rusland. 89 døde.

- det er dog meget tvivlsomt om gruppen virkelig har været involveret i et eneste af af angrebne.

Eksterne henvisninger 
 al-Islambouli Brigades of al-Qaeda. Group profile, National Memorial Institute for the Prevention of Terrorism 
 The Islambouli Enigma , The Jamestown Foundation, 3. september 2004 

Terrorgrupper
Islamistiske organisationer
Musikkens Hus (Wien)

Musikkens Hus ( Haus der Musik) er verdens første klangmuseum beliggende i Wien. Museet åbnede i 2000. Med moderne interaktioner og multimediepræsentationsformer bliver de 2.000 kvadratmeter brugt til at udbrede musik fra begyndelsen af de menneskelige klangprøvelser til nutidens klange.

Musikkens hus er indrettet i det hus, hvor Otto Nicolai levede, grundlæggeren af Wiener Philharmonikerne.

Eksterne henvisninger 

Officielle hjemmeside

Kultur i Wien